Yerna akken neẓra, tasekla tamaziɣt sumata, tebna ɣef timawit, tedder d leqrun, yezdi lqedd-is, d ayen i tt-yeǧǧan tasuta tettaf-itt-id tayeḍ, tasekla-agi, d tanesbaɣurt seg wakken tekseb ddeqs n tewsatin yemgaraden, gar-asent, ad naf ayen yeqqnen ɣer tmedyazt s wanawen-ines am tbuɣarin, aḥiḥa…atg d wayen yeqqnen ɣer tesrit s yiḥricen-ines am tmucuha, tineqqisin…atg rnu ɣer waya talɣiwin tiwezzlanin yecban timseɛraq, inzan akked lemɛun yesɛan azal meqqren deg tgemmi n umdan.